CELEX: 32020R0288
Language: bg
Date: 2020-02-28 00:00:00
Title: Регламент за Изпълнение (ЕС) 2020/288 на Комисията от 28 февруари 2020 година за изменение за 311-ти път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда

2.3.2020   
               
               
                  BG
               
               
                  Официален вестник на Европейския съюз
               
               
                  L 61/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/288 НА КОМИСИЯТА
         от 28 февруари 2020 година
         за изменение за 311-ти път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с организациите ИДИЛ (Даиш) и Ал Кайда (1), и по-специално член 7, параграф 1, буква а) и член 7а, параграф 1 от него,
         като има предвид, че:
         
                     (1)
                  
                  
                     В приложение I към Регламент (ЕО) № 881/2002 се посочват лицата, групите и образуванията, на които по силата на посочения регламент се замразяват средствата и икономическите ресурси.
                  
               
                     (2)
                  
                  
                     На 23 февруари 2020 г. Комитетът по санкциите към Съвета за сигурност на Организацията на обединените нации реши да добави две вписвания в списъка на лицата, групите и образуванията, спрямо които следва да се прилага замразяването на средства и икономически ресурси.
                  
               
                     (3)
                  
                  
                     Поради това приложение I към Регламент (ЕО) № 881/2002 следва да бъде съответно изменено,
                  
               
                     (4)
                  
                  
                     За да се гарантира ефективността на мерките, предвидени в настоящия регламент, той следва да влезе в сила незабавно,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение I към Регламент (ЕО) № 881/2002 се изменя в съответствие с приложението към настоящия регламент.
         
         
            Член 2
            Настоящият регламент влиза в сила в деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 28 февруари 2020 година.
            
               
                  За Комисията,
               
               
                  от името на председателя,
               
               
                  Изпълняващ длъжността генерален директор
               
               
                  Генерална дирекция „Финансова стабилност, финансови услуги и съюз на капиталовите пазари“
               
            
         
         
            (1)  ОВ L 139, 29.5.2002 г., стр. 9.
      
      
         
            ПРИЛОЖЕНИЕ
            В категорията „Юридически лица, групи и образувания“ от приложение I към Регламент (ЕО) № 881/2002 се добавят следните записи:
            
                        1.
                     
                     
                        „Ислямска държава в регион Западна Африка (ISWAP) (известна още като: а) Ислямска държава в Ирак и Близкия изток — Западна Африка (ISIL–WA); б) Ислямска държава в Ирак и Сирия — Западна Африка (ISIS–WA); в) Ислямска държава в Ирак и Сирия, регион Западна Африка (ISISWAP); г) Ислямска държава в Ирак и Близкия изток — Западна Африка). Друга информация: Свързана с Ислямска държава в Ирак и Близкия изток (включена в списъка като Ал Кайда в Ирак). Създадена през март 2015 г. от Abubakar Shekau. Фракционна група на Jama'atu Ahlis Sunna Lidda'Awati Wal-Jihad („Боко Харам“). Извършила терористични нападения в Нигерия. Дата на определянето, посочена в член 7д, буква д): 23.2.2020 г.“
                     
                  
                        2.
                     
                     
                        „Ислямска държава в обширния регион Сахара (ISGS) (известна още като: а) Ислямска държава в Ирак и Сирия — обширен регион Сахара (ISIS–GS); б) Ислямска държава в Ирак и Сирия — обширен регион Сахара (ISIS–GS); а) Ислямска държава в Ирак и Близкия изток — обширен регион Сахара (ISIL–GS); г) Ислямска държава в обширния регион Сахел; д) ИДИЛ в обширния регион Сахел; е) ИДИЛ в обширния регион Сахара; ж) ИДИЛ в ислямския регион на Сахел). Друга информация: Създадена през май 2015 г. от Adnan Abu Walid al-Sahraoui. Свързана с Ислямска държава в Ирак и Близкия изток (включена в списъка като Ал Кайда в Ирак). Фракционна група на Al-Mourabitoun. Извършила терористични нападения в Мали, Нигер и Буркина Фасо. Дата на определянето, посочена в член 7д, буква д): 23.2.2020 г.“